Lammutasime kööki. Lõpuks ometi saabus mitu aastat oodatud :) töötasapind. Sättisime seda paika. Meesisend oletas, et arvestades lõike keerulisust ja riistvara, mida selle tegemiseks kasutati, tuleb tasapind niikuinii uude lõikamisse suunata. Aga ei, millimeetripealt klappis - tõsine  täppisteadus.    Kollase tööriistakasti poolläbipaistva kaane all peitub mitu kruvidega täidetud karbikest. Just nende karbikeste sisu huvitas poissi. Ajas end põlvedele ja nurises, et kruvisid kätte ei saanud. Järsku seisis ta jalgadel ning toetas ülakeha mõnuga kastile. Tahtsin Notsut siunata, et beebi jalgadele tõstmine ja sellel poosis üksi jätmine on rangelt keelatud. Aga elutuba oli tühi. Tõstsin poisi "kükita"-võttega istesse nign hetke pärast seisis ta taas püsti. Mis on järgmine? Külgsammud  vist.